section_heading: Dizajn i razvoj
paragraph_text: U kasnim 1960-tim Agusta je dizajnirala A109 kao jednomotorni komercijalni helikopter. Ubrzo se uvidjelo kako je zrakoplovu potreban drugi motor te je 1969. redizajniran za dva Alisson 250-C14 turboosovinska motora. Projektirana vojna inačica (A109B) nije izrađivana a tvrtka je razvoj usmjerila na inačicu s osam sjedala A109C. Slijedio je daljnji razvoj a prvi proizvodni helikopter izrađen je u travnju 1975. Isporuka je počela početkom 1976. godine. Zrakoplov je vrlo brzo postao uspješan te se počeo koristiti kao ambulantni i za potragu i spašavanje. Godine 1975. Agusta se ponovno vraća razvoju vojne inačice što između 1976. i 1977. godine rezultira s pet A109A helikoptera opremljenih s pet protutenkovskih projektila. Nakon toga razvijene su dvije inačice, jedna kao laki jurišni ili za blisku podršku a druga za pomorske operacije. Trup helikoptera izrađuje se u poljskoj tvornici PZL-Świdnik. U lipnju 2006. isporučen je 500. trup obilježivši tako 10-godišnju suradnju dviju tvornica.<ref>